Bubber Miley
James Wesley ”Bubber” Miley (3. huhtikuuta 1903 – 20. toukokuuta 1932) oli yhdysvaltalainen trumpetisti ja kornetisti sekä säveltäjä. Hän oli eräs varhaisen jazzmusiikin merkittävimpiä sordiinoa käyttäneitä soittajia. Hän oli erikoisesti erikoistunut plunger-sordiinon käyttämiseen. Mileyn humalaisen ulvovaa wah-wah-soittotapaa kutsutaan nimellä ”jungle style” (suom. viidakkotyyli). Hänen omaperäinen soittotyylinsä oli pääasiallinen syy Duke Ellingtonin orkesterin varhaiseen menestykseen vuosina 1926–1928.
Mary Miles Minter
Mary Miles Minter (synt. Juliet Reilly, myöh. Juliet Shelby, 1. huhtikuuta 1902 Shreveport, Louisiana – 4. elokuuta 1984 Santa Monica, Kalifornia) oli yhdysvaltalainen näyttelijä. Hän aloitti näyttelemisen kiertävässä näyttelijäseurueessa jo lapsena, myöhemmin kertomansa mukaan vastoin tahtoaan. Debyyttinsä New Yorkissa Shelby teki vuonna 1909 näytelmässä "A Fool There Was" ja varsinaisen läpimurtonsa hän teki kahta vuotta myöhemmin Dustin Farnumin vastanäyttelijänä sisällissotaan sijoittuvassa näytelmässä "The Littlest Rebel".